hotchpotch/miracl-hf-unified huggingface dataset:
নাইক্ষ্যংছড়ি সদর ইউনিয়ন
নাইক্ষ্যংছড়ি সদর বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
নাইক্ষ্যংছড়ি সদর ইউনিয়নের আয়তন ১৮,৭৮০ একর (৭৬ বর্গ কিলোমিটার)।
২০১১ সালের পরিসংখ্যান অনুযায়ী নাইক্ষ্যংছড়ি সদর ইউনিয়নের লোকসংখ্যা ১৮,০১৪ জন। এর মধ্যে পুরুষ ৯,৬৭৮ জন এবং মহিলা ৮,৩৩৬ জন।
নাইক্ষ্যংছড়ি উপজেলার দক্ষিণাংশে নাইক্ষ্যংছড়ি সদর ইউনিয়নের অবস্থান। নাইক্ষ্যংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে দোছড়ি ইউনিয়ন ও কক্সবাজার জেলার রামু উপজেলার কচ্ছপিয়া ইউনিয়ন, পশ্চিমে কক্সবাজার জেলার রামু উপজেলার কাউয়ারখোপ ইউনিয়ন ও সোনাইছড়ি ইউনিয়ন, দক্ষিণে ঘুমধুম ইউনিয়ন ও মায়ানমারের রাখাইন প্রদেশ এবং পূর্বে মায়ানমারের রাখাইন প্রদেশ অবস্থিত।
নাইক্ষ্যংছড়ি সদর ইউনিয়ন নাইক্ষ্যংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি "নাইক্ষ্যংছড়ি সদর", "জারুলিয়াছড়ি" ও "ভাল্লুকখাইয়া" ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
নাইক্ষ্যংছড়ি সদর ইউনিয়নের স্বাক্ষরতার হার ৩৪.২৬%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
নাইক্ষ্যংছড়ি সদর ইউনিয়নে যোগাযোগের প্রধান ২টি সড়ক হল রামু-নাইক্ষ্যংছড়ি সড়ক ও আলীকদম-নাইক্ষ্যংছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
নাইক্ষ্যংছড়ি সদর ইউনিয়নের প্রধান হাট-বাজার হল নাইক্ষ্যংছড়ি বাজার।
ব্রিজেট ফন্ডা
ব্রিজেট জেন ফন্ডা (ইংরেজি: Bridget Jane Fonda; জন্ম: ২৭শে জানুয়ারি, ১৯৬৪) হলেন একজন মার্কিন অভিনেত্রী ও গায়িকা। তিনি "দ্য গডফাদার পার্ট ৩" (১৯৯০), "সিঙ্গেল হোয়াইট ফিমেল" (১৯৯২), "পয়েন্ট অফ নো রিটার্ন" (১৯৯৩), "ইট কুড হ্যাপেন টু ইউ" (১৯৯৪) ও "জ্যাকি ব্রাউন" চলচ্চিত্র দিয়ে পরিচিতি লাভ করেন। তিনি পিটার ফন্ডার কন্যা, হেনরি ফন্ডার নাতনী এবং জেন ফন্ডার ভাইয়ের কন্যা।
ব্রিজেট "স্ক্যান্ডাল" (১৯৮৯) চলচ্চিত্রে ম্যান্ডি রাইস-ডেভিস চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৯৭ সালে "ইন দ্য গ্লোমিং" টেলিভিশন চলচ্চিত্রে অভিনয়ের জন্য প্রাইমটাইম এমি পুরস্কার এবং "নো অর্ডিনারি বেবি" (২০০১) টেলিভিশন চলচ্চিত্রে অভিনয়ের জন্য দ্বিতীয় গোল্ডেন গ্লোব পুরস্কারের মনোনয়ন লাভ করেন।
ব্রিজেট ১৯৬৪ সালে ২৭শে জানুয়ারি ক্যালিফোর্নিয়ার লস অ্যাঞ্জেলেসে এক অভিনয়শিল্পী পরিবারে জন্মগ্রহণ করেন। তার পিতা পিটার ফন্ডা, তার পিতামহ হেনরি ফন্ডা ও ফুফু জেন ফন্ডা। তার মতা সুজান জেন ব্রেওয়ারও একজন অভিনয়শিল্পী। ব্রিজেটের নাম রাখা হয় মার্গারেট সুলাভানের কন্যা ব্রিজেট হেওয়ার্ডের নামানুসারে। ব্রিজেটের মাতামহ নোয়াহ ডিয়েট্রিচ ও তার মাতামহী ম্যারি সুইট।
ফন্ডা বিদ্যালয়ে "হার্ভি" নাটকে অভিনয়ের পর মঞ্চের সাথে জড়িত হয়ে পড়েন। তিনি নিউ ইয়র্ক বিশ্ববিদ্যালয়ের টিশ্চ স্কুল অফ দ্য আর্টের অভিনয় প্রোগ্রামের অংশ লি স্ট্রাসবার্গ থিয়েটার ইনস্টিটিউটে পদ্ধতিগত অভিনয় বিষয়ে পড়াশুনা করেন। তিনি ১৯৮৬ সালে নিউ ইয়র্ক বিশ্ববিদ্যালয় থেকে স্নাতক ডিগ্রি অর্জন করেন।
১৯৬৯ সালে মাত্র পাঁচ বছর বয়সে "এজি রাইডার" চলচ্চিত্রে শিশু অভিনেত্রী হিসেবে পর্দায় অভিনয় শুরু করেন। তার দ্বিতীয় চলচ্চিত্র ছিল ১৯৮২ সালের হাস্যরসাত্মক "পার্টনার্স"। ১৯৮৮ সালে তিনি "স্ক্যান্ডাল" চলচ্চিত্রে অভিনয়ের সুযোগ পান। এই চলচ্চিত্রে অভিনয়ের জন্য তিনি প্রথমবারের মত গোল্ডেন গ্লোব পুরস্কারের মনোনয়ন লাভ করেন। একই বছর তিনি "ইউ ক্যান্ট হারি লাভ" এবং "শ্যাগ" চলচ্চিত্রে অভিনয় করেন।
তার প্রথম সফল চলচ্চিত্র ভূমিকা ছিল "দ্য গডফাদার পার্ট ৩" চলচ্চিত্রে সাংবাদিক চরিত্রে অভিনয়। কয়েকটি মঞ্চ প্রযোজনায় অভিনয়ের পর তিনি ১৯৯২ সালে বার্বেট শ্রোয়েডারের "সিঙ্গল হোয়াইট ফিমেল" এবং পরে ক্যামেরন ক্রোর হাস্যরসাত্মক "সিঙ্গেলস" চলচ্চিত্রে অভিনয় করেন। ১৯৯৩ সালে তিনি ১৯৯০ সালের ফরাসি চলচ্চিত্র "নিকিতা" অবলম্বনে মার্কিন পুনঃনির্মাণ "পয়েন্ট অফ নো রিটার্ন" চলচ্চিত্রে অভিনয় করেন। "দ্য নিউ ইয়র্কারে" এক পর্যালোচনায় তাকে "উত্তেজিত ও ব্যঙ্গধর্মী বর্ণনাকারী" বলে অভিহিত করে। ১৯৯৭ সালে তিনি কোয়েন্টিন টারান্টিনোর সাথে একই ফ্লাইটে ভ্রমণ করেন এবং টারান্টিনো তাকে "জ্যাকি ব্রাউন" চলচ্চিত্রে মেলানি চরিত্রে অভিনয়ের প্রস্তাব দেন। তিনি সেই প্রস্তাব গ্রহণ করেন। একই সময়ে তিনি টেলিভিশন ধারাবাহিক "অ্যালি ম্যাকবিল" এ একটি অজ্ঞাতনামা চরিত্রে অভিনয়ের প্রস্তাব পান, কিন্তু তিনি চলচ্চিত্রে মনোযোগ দেওয়ার জন্য এই প্রস্তাব প্রত্যাখ্যান করেন।
১৯৮৬ সালে ব্রিজেট এরিক স্টোলৎজের সাথে পরিচিত হন এবং ১৯৯০ সালে তারা নিয়মিত সাক্ষাৎ করতে থাকেন। আট বছর পর তাদের সম্পর্ক ভেঙ্গে যায়।
২০০৩ সালের ২৭শে ফেব্রুয়ারি লস অ্যাঞ্জেলেসে গাড়ি দুর্ঘটনায় মারাত্মকভাবে আহত হন, যার ফলে তার ভার্টেব্রা ভেঙ্গে যায়। একই বছরের মার্চ মাসে সুরকার ড্যানি এলফম্যানের সাথে তার সাক্ষাৎ হয় এবং তারা নভেম্বর মাসে বিয়ে করেন। তাদের এক পুত্র সন্তান রয়েছে, নাম অলিভার।
বাগী ২
বাগী ২ হলো একটি ভারতীয় অ্যাকশন-ধর্মী চলচ্চিত্র যা নাদিয়াদয়াল গ্র্যান্ডসান এইন্টারটেইনমেন্টের পতাকার অধীনে সাজিদ নাদিয়াদয়ালা দ্বারা প্রযোজিত এবং আহমেদ খান দ্বারা পরিচালিত। এই চলচ্চিত্রের বৈশিষ্ট্য হলো টাইগার শ্রফ এবং দিশা পাটানি প্রধান ভূমিকায়। এটি ২০১৬-এর চলচ্চিত্র বাগীর সিকুয়েল। এই চলচ্চিত্রটি ৩০ মার্চ ২০১৮-তে মুক্তি পেয়েছে। এই চলচ্চিত্রটি ২০১৬-এর তেলুগু চলচ্চিত্র ক্ষানামের পুনর্করণ।১ মে ২০১৭-তে, টাইগার শ্রফ তার টুইটার অ্যাকাউন্টে চলচ্চিত্রটির প্রথম প্রকাশিত পোস্টার প্রকাশ করেন। চলচ্চিত্রের প্রযোজক, সাজিদ নাদিয়াদয়ালা ফক্স স্টার স্টুডিওসের সাথে সহযোগিতায় এবং চলচ্চিত্রটি ফক্স স্টার স্টুডিওস এবং নাদিয়াদয়াল গ্র্যান্ডসান এইন্টারটেইনমেন্টের অধীনে মুক্তি পাবে। প্রথমে, খবর পাওয়া যায় যে জ্যাকুলিন ফার্নান্দেজ এবং কৃতি শ্যানন মুখ্য মহিলার ভূমিকার জন্য বিবেচনা করা হয়েছিল। কিন্তু পরে জুন ২০১৭-তে, শ্রফের সাথে একটি যোগ্যতা-পরীক্ষার মাধ্যমে পরে দিশা পাটানি-কে নির্বাচন করা হয়। চলচ্চিত্রের অভিনয়ের সম্বন্ধে কথা বলার সময়, নাদিয়াদয়ালা বলেন, "তারা একটি চমৎকার আকর্ষণ পর্দায় ভাগ করে নেয়, যার প্রমাণ হল তাদের বর্ণন পরীক্ষা। দিশা এই ভূমিকার জন্য একদমই নির্ভুল। আমি আমার অভিনয়শিল্পীদের নিয়ে খুশি এবং প্রকল্পটি শুরু করার জন্য উদ্বিগ্ন।" শ্রফ অ্যাকশন পরিচালক টনি চিং-এর অধীনে মার্শাল আর্টের প্রশিক্ষণের জন্য হং কং গিয়েছিলেন যেখানে পাটানি দড়াবাজির প্রশিক্ষণ পেয়েছেন। জুলাই ২০১৭-তে, নাদিয়াদয়ালা প্রতীক বব্বর-কে নেতিবাচক ভূমিকার জন্য নির্বাচন করেন।
প্রধান ফটোগ্রাফি শুরু হয় ৮ আগস্ট ২০১৭-তে। মুম্বাইের একটি সেটে একটি গানের সাথে শুট শুরু হবে যার বৈশিষ্ট্যে আছে প্রধান ভূমিকার অভিনেতারা, নির্দিষ্ট কয়েকটি দৃশ্য যা পুনের একটি ক্যাম্পাসে শুট করা হবে। তারপর এই কর্মীদল মানালিতে যাবে যেখানে তারা বরফে শুট করা হবে, যার দ্বারা অনুসরণ করে তারা থাইল্যান্ড এবং চায়নাতে গিয়ে সব অ্যাকশন সিন শুট করা হবে। তারা আবার শুটিং-এর জন্য গোয়া এবং লাদাখেও ভ্রমণ করবে। শ্রফের চরিত্রের একটি নির্যাতনের দৃশ্য শুট করা হয় যেখানে অভিনেতা সম্পূর্ণ নগ্ন ছিলেন।
এই চলচ্চিত্রটি গত ৩০ মার্চ ২০১৮-তে মুক্তি পেয়েছে। এই চলচ্চিত্রের প্রথম ট্রেইলার ২১ ফেব্রুয়ারি ২০১৮-তে শ্রফ এবং পাটানি দ্বারা প্রকাশিত হয়।
এই চলচ্চিত্রের সঙ্গীত অধিকার টি-সিরিজ দ্বারা অর্জিত।
১৯ ফেব্রুয়ারি ২০১৮-তে, "বাগী ৩"-এর শিরোনামের অধীনে এই চলচ্চিত্রের পরিণাম ঘোষণা করা হয়, সাথে প্রযোজক নাদিয়াদয়ালা, পরিচালক আহমেদ খান, এবং মুখ্য ভূমিকার শ্রেষ্ঠাংশে টাইগার শ্রফ। দলটি ডিসেম্বর ২০১৮-তে শুটিং শুরু করবে।
বাজার (চলচ্চিত্র)
বাজার () হলো ২০১৮ সালের ব্যবসায়িক অপরাধমূলক চলচ্চিত্র। এই চলচ্চিত্রটি গৌরব কে. চাওলা পরিচালনা করেছেন এবং নিখিল আদভানি ও আসেম আরোরা চিত্রনাট্যকারের দায়িত্ব পালন করেছেন। এই চলচ্চিত্রে সাইফ আলী খান, অভিষিক্ত রোহান বিনোদ মেহরা, চিত্রাঙ্গদা সিং এবং রাধিকা আপ্টে অভিনয় করেছেন। এই চলচ্চিত্রটি মূলত স্টক মার্কেটের উপর ভিত্তি করে অর্থ, ক্ষমতা ও ব্যবসায়ের পটভূমিতে নির্মিত। চলচ্চিত্রটি ২০১৮ সালের ২৬শে অক্টোবর মুক্তি পেয়েছে। ১৯৮৭ সালের মার্কিন চলচ্চিত্র ওয়াল স্ট্রিট এই চলচ্চিত্রটি নির্মাণে ব্যাপকভাবে অনুপ্রাণিত করেছে। এই চলচ্চিত্রটি সমালোচকদের কাছ থেকে যেমন প্রশংসা কুড়িয়েছে তেমন বাণিজ্যিকভাবে সফলতা অর্জন করেছে।
বাদুরতলা স্বতন্ত্র ইবতেদায়ী মাদ্রাসা
বাদুরতলা স্বতন্ত্র ইবতেদায়ী মাদ্রাসা। 
জনৈক মরহুম আদম আলী ফরাজি প্রতিষ্ঠা করেছিলেন একটি মক্তব, যার বর্ধিত রূপ বাদুরতলা স্বতন্ত্র ইবতেদায়ী মাদ্রাসা। আধুনিককালে এসে মুহম্মদ জাকারিয়া নামের একজন ব্যক্তির উদ্যোগে রূপ নেয় ইবতেদায়ী মাদ্রাসায়। ব্যক্তিগত উদ্যোগ ও সংশ্লিষ্ট সকলের আন্তরিক প্রচেষ্টায় ১০ কাঠা জমির উপর গড়ে ওঠে এ মাদ্রাসা। ২০১৮ সালে চালু হয়েছে অষ্টম শ্রেণী পর্যন্ত শিক্ষা কার্যক্রম। এর আগে এখানকার শিক্ষার্থীরা ২০১৭ সালে ইবতেদায়ি শিক্ষা সমাপনী পরিক্ষায় অংশগ্রহণ করে শতকরা ১০০ ভাগ পাস সহ অসাধারণ ফলাফল অর্জন করে। ২ তলা ভিত্তির উপর সেমিপাকা এই ভবনটিই অত্র এলাকার অন্যতম ধর্মীয় শিক্ষাপ্রতিষ্ঠান।
এ মাদ্রাসাটি বাংলাদেশের বরগুনা জেলার পাথরঘাটা উপজেলার বাদুরতলা গ্রামে, ফরাজি বাড়ির সম্মুখে অবস্থিত৷
এক সময় মাদ্রাসাটি ছিল মক্তব সংযুক্ত এতিমখানা৷ যেটি প্রতিষ্ঠা করেছিলেন মরহুম আদম আলি ফরাজি৷ তখনকার সমাজ ব্যবস্থায় এই প্রত্যন্ত অঞ্চলে সামান্য শিক্ষার আলো পৌঁছানোর জন্য এটি ছিল যথেষ্ট যুগোপযোগি উদ্যোগ। তিঁনি মৃত্যুর আগে মাদ্রাসার সম্প্রসারণের লক্ষ্যে পাঁচ কাঠা জমি দান করেন। তাঁর মৃত্যুর পর তাঁরই ছেলে ক্বারি আব্দুর রউফ ফরাজি দীর্ঘদিন এ মাদ্রাসা পরিচালনা করেন। ২০১৭ সালের ১লা জানুয়ারিতে, মুহম্মদ জাকারিয়া নামের একজন বিচারকের উদ্যোগে আরো পাঁচ কাঠা জমি সংযুক্ত করে মোট দশ কাঠা জমির উপর ইবতেদায়ী পঁঞ্চম শ্রেণী পর্যন্ত শিক্ষা কার্যক্রম শুরু হয়। ২০১৮ সালে তা সম্প্রসারণ করে অষ্টম শ্রেণী পর্যন্ত করা হয়।
মাদ্রাসাটি একজন সভাপতি সহ মোট ৬ সদস্যের কমিটি দ্বারা পরিচালিত হয়।
মাদ্রাসাটিতে একজন অধ্যক্ষ এবং ৭ জন সাধারণ শিক্ষক রয়েছে।
এ মাদ্রাসাটি ১০ কাঠা জমির উপর অবস্থিত একটি সেমি পাকা ভবন। এখানে ৮ টি আলাদা শ্রেণীকক্ষ ছাড়াও রয়েছে একটি অফিস কক্ষ। ছাত্রছাত্রীদের খেলাধুলার জন্য রয়েছে একটি বড় খেলার মাঠ। মাঠের অপর পাশে রয়েছে একটি পুকুর।
এ মাদ্রাসায় জাতীয় শিক্ষা নীতি অনুসরন করে পাঠদান কার্যক্রম পরিচালনা করা হয়।
২০১৭ ও ২০১৮ সালে এ মাদ্রাসার ছাত্রছাত্রীরা ইবতেদায়ী শিক্ষা সমাপণি পরীক্ষায় অংশগ্রহণ করে এ প্লাস শতভাগ উত্তীর্ণ হওয়ার রেকর্ড অর্জন করে। এছাড়া ২০১৮ সালের জেডিসি পরীক্ষায় ৯৯ ভাগ ছাত্রছাত্রী উত্তীর্ণ হয়।
ওয়াইল্ডার পেনফিল্ড
ওয়াইন্ডার গ্রেভেস পেনফিন্ড(জানুয়ারী ২৬  ১৮৯১ -এপ্রিল ৫, ১৯৭৬) একজন মার্কিন  বংশোদ্ভুত কানাডিয়ান নিউরোসার্জজন তিনি মস্তিষ্কের বিভিন্ন অঞ্চলের গবেষণার মাধ্যমে অস্ত্রোপচারের পদ্ধতি এবং কৌশলগুলি প্রসারিত করেছেন।তিনি বিশেষ ভাবে হ্যালুসিনেশন, চোখের বিভ্রম এবং দেজা ভু নিয়ে গবেষণা করে বেশ সুখ্যাতি অর্জন করেন।  পেনফিল্ড তাঁর জীবনের অনেকটা সময় মানসিক প্রক্রিয়া নিয়ে চিন্তা করে সময় কাটিয়েছিলেন। তাঁর গবেষণার অন্যতম মূল লক্ষ্য ছিলো মানুষের দেহে আত্মার উপস্থিতি বৈজ্ঞানিক উপায়ে ব্যাখ্যা করা।
পেনফিল্ড ২৬ জানুয়ারি ১৮৯১ সালে ওয়াশিংটনে জন্ম গ্রহণ করে।,  তিনি তাঁর জীবনের বেশিরভাগ সময় উইসকনসিন এ কাটিয়েছেন।. তিনি প্রিন্সটন ইউনিভার্সিটি থেকে ১৯১৩ সালে স্নাতক সম্পন্ন করেন। তিনি ১৯১৫ সালে চার্লস শেরিংটন এর অধীনে নিউরোলজি বিভাগে পড়ালেখা শুরু করে।
দারুল উলুম নাদওয়াতুল উলামা
দারুল উলুম নাদওয়াতুল উলামা (, , ) হলো ভারত-এর লখনৌ শহরে অবস্থিত একটি প্রখ্যাত ইসলামী শিক্ষা প্রতিষ্ঠান৷ ভারত সহ বিশ্বের অন্যান্য দেশের মুসলিম ছাত্ররা বিপুল সংখ্যায় এথানে পড়াশোনা করে৷
ঘাড় নাড়া পুতুল
ঘাড় নাড়া পুতুল আধুনিক কালের অন্যতম পুতুল। উত্তর চব্বিশ পরগনা জেলার এই পুতুল বিভিন্ন মেলায় দেখা যায়। শিশু মনের মন রঞ্জনের জন্য এই পুতুল বাচ্চাদের কাছে খুবই জনপ্রিয়। বর্তমানে এই পুতুল শিল্পীর সংখ্যা কমে গেলেও আরতি পাল এই ধরণের পুতুল তৈরি করে চলেছেন। পশ্চিমবঙ্গ সরকারের উদ্যোগে এই পুতুল প্রচারের আলোয় এসেছে।
পোড়ামাটি বা কাঁচামাটি দিয়ে এই পুতুল গুলি করা হয়। এই পুতুল গুলোর মাথা শরীরের বাকি অংশের সাথে স্প্রিং দিয়ে জুড়ে থাকে। যার ফলে হালকা টোকা দিলেই মাথাটি নড়তে থাকে। যেন মনে হয় পুতুলটি ঘাড় নড়াচ্ছে। পুতুলের হাত পা শরীরের সাথেই একই সাথে তৈরি করা হয়। কেবল মাথা আলাদা করে করা হয়। বেশ ছোট পুতুলের পাশাপাশি বৃহৎ আকারেরও পুতুল তৈরি করা হয়।
বাচ্চাদের মনরঞ্জনের জন্য হুঁকো হাতে বুড়ো বা ইংরেজ সাহেবের সিগারেট খাওয়া অবয়ব তৈরি করা হয়।
প্রথমে মাটি দিয়ে মাথা বাদে বাকি পুতুলের অংশ তৈরি করা হয়। কাঁচা অবস্থাতেই একটি স্প্রিং ঘাড়ের সাথে লাগিয়ে দেওয়া হয়। এরপর আলাদা করে মাথা তৈরি করে ঘাড়ের সাথে লাগানো স্প্রিংয়ের অন্য প্রান্তে সাথে লাগিয়ে দেওয়া হয়। অনেক সময় কাঁচা মাটি রোদে পুড়িয়ে নিয়ে রং করে নেওয়া হয়। আবার কখনো কখনো পুতুলটিকে ভাটিতে পুড়িয়েও নেওয়া হয়।
পৃষ্ঠীয় পাখনা
পৃষ্ঠীয় পাখনা (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে।
বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা তাদের চিহ্নিত করে।
অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় "টেরিজিওফোরস" (pterygiophores)।
পৃষ্ঠীয় ডানার মুল উদ্দেশ্য হলো; সেই প্রাণীটিকে উলটা ঘুরার বিরুদ্ধে প্রতিহত করা এবং হঠাৎ করে টার্ন (বাকঁ ঘুরতে) করতে সহায়তা করা। কিছু প্রজাতি তাদের পৃষ্ঠীয় পাখনাকে অন্যান্য কাজের জন্য অভিযোজিত করেছে। সানফিশ তাদের পৃষ্ঠীয় পাখনাকে (এবং পুচ্ছ পাখনাকে) সম্মুখদিকে এগিয়ে নিতে ব্যবহার করে। কিছু প্রাণী তাদের পৃষ্ঠীয় পাখনাকে সুরক্ষামুলক কাজে ব্যবহারের জন্য (যেমনঃ বিষ বা কাটা হিসেবে) উন্নতি সাধন করেছে। উদাহরণস্বরুপঃ স্পাইনি ডগফিশ এবং পোর্ট জ্যাকসন হাঙরে উভয়েরই নিজস্ব পৃষ্ঠীয় ডানা আছে; যা বিষ নিঃসরণে সক্ষম।
বিলফিশের পৃষ্ঠীয় পাখনা প্রখ্যাত। টুনা, ম্যাকেরেল এবং অন্যান্য স্কোমব্রয়েডের মত বিলফিশ তাদের পৃষ্ঠীয় পাখনায় প্রবাহরেখার সৃষ্টি করেছে, এবং পাখনায় খাঁজ সৃষ্টি করেছে যাতে করে তারা সাঁতার কাটতে পারে। বিলফিশের প্রজাতির পৃষ্ঠীয় পাখনার আকার, গঠন অবস্থান এবং রংয়ের মধ্যে পার্থক্য আছে; ফলে খুব সহজে বিলফিশের প্রজাতিকে শনাক্ত করা যায়। উদাহরণস্বরুপ, শ্বেত মার্লিনের পৃষ্ঠীয় পাখনা আছে, যাতে কালো স্পট আছে। বিলফিশের পৃষ্ঠীয় পাখনা বিরাট, যা খুব সম্ভবত নিজেকে শীতল করতে ব্যবহৃত হয়।
আশ্চর্য প্রদীপ
আশ্চর্য পুতুল পশ্চিমবঙ্গের উত্তর দিনাজপুরের কুনুরের মৃৎশিল্পীদের এক অভূতপূর্ব অবদান। বাংলার পোড়ামাটির মৃৎশিল্পের অন্যতম নিদর্শন। পাশ্চাত্যের টেবিল ল্যাম্প এর মতনই গ্রাম বাংলার তথা বাংলার জনজীবনের এক অবিচ্ছেদ্য অঙ্গ "আশ্চর্য প্রদীপ"। এই প্রদীপ বা বাতিদানের কারুকার্য প্রদীপের সৌন্দর্য আরো বাড়িয়ে দিয়েছে।
বর্তমানে শম্ভু রায় এই প্রদীপ তৈরি করেন। সাম্প্রতিক কালে নিত্য ব্যবহারের জন্য গনেশাকৃতির পেনদানি তৈরি করা হচ্ছে।
মাছ, হাতি, ময়ূর, কচ্ছপ ইত্যাদি নানা আকারের এই বাতিদান গুলি তৈরি করা হয়। আগের রেডি বা সর্ষের তেল ব্যবহার করা হতো। তবে বর্তমানে কেরোসিনের তেল ব্যবহার করা হয়। পুতুলের অলংকরণ খুবই শিল্প সুষম মন্ডিত।
এই বাতিদানের উল্টো দিক দিয়ে তেল ঢালা হয়। তবে অদ্ভুতভাবে তেল পরে যায় না। বাতিদানের মুখের দিক দিয়ে শলতে ঢুকানোর ব্যবস্থা থাকে।
উত্তরা টাউন কলেজ
ঢাকার উত্তরা নামক স্থানে উত্তরা টাউন কলেজ স্থাপিত। এটি ৫ তলার একটি বিল্ডিং এর ওপর নির্মিত।
কলেজটি তার অথরিটি দ্বারা পরিচালিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে।
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ।
এ কলেজে ৫০ জনের বেশী শিক্ষক বর্তমানে কর্মরত।
প্রায় ৫০০ জন শিক্ষার্থী (বালক ও বালিকা সহ) এখানে অধ্যয়ন করে।
কলেজটি বিভিন্ন উৎসব পালন করে। সাংস্কৃতিক অনুষ্ঠান সহ, বিজয় দিবস, মাতৃভাষা দিবস, স্বাধীনতা দিবস ও অন্যান্য অনুষ্ঠান পালন করে।
কলেজটি তার শুরু থেকেই (১৯৯৮) বেশ ভালো ফলাফল দেখিয়ে আসছে।
টমি স্কট
অস্কার চার্লস টমি স্কট (; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন টমি স্কট।
১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।
সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।
একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তাঁর বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাঁকে দ্বিতীয় স্থানে পাঠিয়ে দেন।
তাঁর সন্তান আলফ্রেড স্কট প্রথম-শ্রেণীর ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।
পাটের পুতুল
বাংলার লৌকিক শিল্পের মধ্যে পাটের তৈরি পুতুল অন্যতম। পশ্চিমবঙ্গের মুর্শিদাবাদ জেলায় ব্যাপক হারে পাটের পুতুল তৈরি করা হয়।
পাটকে জলে পঁচিয়ে তার থেকে তন্তু বের করে নেওয়া হয়। এরপর সেই তন্তু রোদে শুকিয়ে নিয়ে তা থেকে নানা সামগ্ৰী তৈরি করা হয়। নিত্য প্রয়োজনীয় পাপোশ ব্যাগ থেকে শুরু শৌখিন সামগ্রীর মধ্যে পুতুল তৈরি করা হয়।
উৎকৃষ্ট মানের তন্তুকে ভালো করে শুকিয়ে নিয়ে তারপর নানা রং করা হয়। এর পর রঙিন তন্তু থেকে পুতুল তৈরি করা হয়।
বাচ্চাদের মন ভোলানো নানা পুতুল তৈরি করা হয়। শিশু মনের উপযোগী 'Doll' পুতুল তৈরি করা হয়।
উইলিয়াম হোয়াইসল
উইলিয়াম উইলফ্রিড হোয়াইসল (; জন্ম: ৩১ অক্টোবর, ১৮৮৭ - মৃত্যু: ১১ নভেম্বর, ১৯৩০) বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তিনি ডজ হোয়াইসল নামে পরিচিতি লাভ করেন। ইংল্যান্ড ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন উইলিয়াম হোয়াইসল।
ডানহাতি ব্যাটসম্যান উইলিয়াম হোয়াইসল প্রথম বিশ্বযুদ্ধের পূর্বে খুব কমই সফলতা পেয়েছেন। তবে, যুদ্ধের পর ১৯২০-এর দশকে ব্যাটিংয়ে বৈপ্লবিক পরিবর্তন আনেন। নটিংহ্যামশায়ারের পক্ষে ব্যাটিং উদ্বোধনে নেমে ধারাবাহিকভাবে উত্তরোত্তর সফলতা লাভ করেন।
১৯২৪-২৫ মৌসুমে অস্ট্রেলিয়া সফরের জন্য ইংল্যান্ড দলের অন্যতম সদস্যরূপে মনোনীত হন। দলে তিনি বিকল্প উইকেট-রক্ষকের ভূমিকায় অবতীর্ণ হয়েছিলেন। তিন টেস্টে অংশগ্রহণ করেন উইলিয়াম হোয়াইসল। ১৬ জানুয়ারি, ১৯২৫ তারিখে টেস্ট অভিষেক ঘটে তাঁর। অ্যাডিলেডে ৭৫ ও মেলবোর্ন ক্রিকেট গ্রাউন্ডে ৭৬ রানের মূল্যবান ইনিংস উপহার দেন তিনি।
১৯২৯ সালে কাউন্টি চ্যাম্পিয়নশীপের শিরোপা জয়ী নটিংহ্যামশায়ারের শীর্ষ ব্যাটসম্যানের ভূমিকায় অবতীর্ণ হন। ঐ প্রতিযোগিতায় তিনি ২,০৭৯ রান তুলে গ্লুচেস্টারশায়ারের আলফ্রেড ডিপারের সাথে যৌথভাবে সর্বোচ্চ রান সংগ্রাহক হন। এরফলে পুণরায় ইংরেজ দলে খেলার জন্য আমন্ত্রণ লাভ করেন।
১৯৩০ সালের অ্যাশেজ সিরিজের ফলাফল নির্ধারণী খেলায় অস্ট্রেলিয়ার বিপক্ষে অংশ নেন। তবে তাঁর এ অংশগ্রহণ সফলতার মুখ দেখেনি। খেলায় তিনি মাত্র ১৩ ও ১০ রান তুলেন। এছাড়া ফিল্ডিংয়েও তাঁর সপ্রতিভ অংশগ্রহণ ছিল না। ঐ খেলায় তাঁর দল ইনিংসের ব্যবধানে পরাভূত হয়েছিল।
১৯২৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদায় ভূষিত হন তিনি।
এর মাত্র দুই মাস পরই উইলিয়াম হোয়াইসলের দেহাবসান ঘটে। নৃত্য উপযোগী মেঝেতে পিছলিয়ে পড়ে যান ও কনুইয়ে আঘাতপ্রাপ্ত হন। ক্রমাগত রক্তক্ষরণের ফলে সৃষ্ট বিষক্রিয়ায় দুই সপ্তাহ পর ১১ নভেম্বর, ১৯৩০ তারিখে মৃত্যুবরণ করেন তিনি।
হিন্দি মিডিয়াম
হিন্দি মিডিয়াম একটি ভারতীয় কমেডি-ড্রামা চলচ্চিত্র।এটি জিনাত লাখানি দ্বারা লিখিত এবং সকেত চৌধুরী দ্বারা পরিচালিত।প্রধান চরিত্রে রয়েছেন ইরফান খান এবং সাবা কমর।
চলচ্চিত্র মুক্তি পায় ১৯ মে, ২০১৭।ফিল্ম পেয়েছে ৬টি প্রধান মনোনয়ন এবং ৬৩তম ফিল্মফেয়ার পুরস্কার, সেরা পরিচালক জন্য Choudhary এবং সেরা অভিনেতা (সমালোচক)র জন্য খান, শ্রেষ্ঠ অভিনেত্রীর জন্য কমর এবং সেরা পার্শ্ব অভিনেতার জন্য দোবরিয়াল।এটা করার জন্যফিল্মফেয়ার পুরস্কার শ্রেষ্ঠ চলচ্চিত্র এবং শ্রেষ্ঠ অভিনেতার পুরস্কার পান খান।
রাজ বাত্রা (ইরফান খান) একজন সমৃদ্ধ ব্যবসায়ী যিনি দিল্লিতে থাকেন সঙ্গে তার স্ত্রী মিতা (সাবা কমর)। তারা একটি হিন্দি মাধ্যম স্কুলে পড়েছেন, কিন্তু চান তাদের ৫ বছর বয়সী মেয়ে, পিয়া (দিশীতা সেহগাল)কে ভর্তি করতে অন্যতম শীর্ষ বিদ্যালয় দিল্লিতে। এমন একটি শীর্ষ স্কুল 'দিল্লি গ্রামার স্কুল' আছে। আর এর একটি শর্ত যে, তারা এমন শিক্ষার্থীদের ভর্তি করে যাদের বাসা ৩কি.মি. ব্যাসার্ধে। তাই পরিবার চলে বসন্ত বিহার।
পিয়া অবশেষে ভর্তি হয়। কিন্তু মোহন (অংশুমান নন্দী), শামের পুত্র নির্বাচিত হয়না। রাজ ও তার পরিবার শামের বাড়ি ছেড়ে নিজেদের বাড়ি চলে যায়। শাম চলে যায় স্কুলে, যেখানে মোহন অধ্যয়নরত হয়।এটি দেখার পর রাজ সেই স্কুলে কিছু অর্থ দান করে থাকে।চলচ্চিত্র মুক্তি পায় বিশ্বব্যাপী ১৯ মে,২০১৭ সালে। "হিন্দি মাধ্যম" ঘোষিত হয়েছিল 'ট্যাক্স-ফ্রি' গুজরাট, মহারাষ্ট্র। মধ্যপ্রদেশ এবং দিল্লিতে।
স্যাটেলাইট রাইটস এর "হিন্দি মিডিয়াম" এবং রাবতা বিক্রি করা হয়েছিল সোনি ছবি নেটওয়ার্ক এ।
থিও হার্নান্দেজ
থিও বার্নার্ড ফ্রাঙ্কোজ হার্নানদেজ (জন্ম ৬ অক্টোবর ১৯৯৭), সাধারনত থিও হিসেবেও পরিচিত, হলেন একজন ফরাসী পেশাদার ফুটবলার, যিনি জনপ্রিয় স্পেনিশ ক্লাব রিয়াল মাদ্রিদ-এ একজন লেফ্ট ব্যাক হিসেবে খেলে থাকেন।
জন্ম ফ্রান্সের মার্সেলি শহরে, ২০০৮ সালে থিও স্পেনীয় ফুটবল ক্লাব আতলেতিকো মাদ্রিদ এর কিশোর বিভাগে যোগদান করেন, তখন তার বয়স ছিল মাত্র ১০ বছর। কিশোর বিভাগে খেলার মাধ্যমে তার খেলার উন্নতি করার পর, ২০১৫ সালের গ্রীষ্মের, তাকে আটলেন্টিকো মাদ্রিদ বি-তে উন্নিত করা হয় (যা হল ক্লাবটির ভবিষ্যতে জন্য সংরক্ষিত খেলোয়াড়দের নিয়ে তৈরী দল) এবং স্পেনীয় চতুর্থ বিভাগীয় লিগ তের্সেরা ডিভিশন-এ খেলানোর সুযোগ দেয়া হয়।
২০১৭ সালের ৫ই জুলাই, থিও ২০১৭-১৮ মৌসুমে জনপ্রিয় স্পেনীয় ফুটবল ক্লাব রিয়াল মাদ্রিদ-এ চলে আসেন, তাদের সাথে তিনি পরবর্তী ছয় বছরের জন্য চুক্তিবদ্ধ হন। একই বছরের ১৬ই আগষ্ট তিনি ক্লাবটির হয়ে অভিষিক্ত হন, সেদিন তিনি অ্যাটাকিং মিডফিল্ডার মার্কো অ্যাসেন্সিও-এর পরিবর্তে মাঠে নামেন, যে খেলাটি ছিল ২০১৭ সালে বার্সেলোনার বিপক্ষে হওয়া সুপারকোপা দ্য এসপানা ম্যাচ এবং যেটিতে তারা ঘরের মাঠে ২-০ গোলে জিতে নেয়।
থিও'র পিতা, জিয়ান-ফ্রাঙ্কোজ'ও, একজন ফুটবলার ছিলেন। তিনিও একজন সেন্ট্রাল ডিফেন্ডার হিসেবে তার পূর্বের ক্লাব আটলেন্টিকো মাদ্রিদের হয়ে খেলেছেন। তার বড় ভাই লুকাস'ও একজন ডিফেন্ডার হিসেবে আটলেস্টিকো মাদ্রিদে খেলে পরিপক্কতা লাভ করেছেন।
বোম্বে দুর্গ
বোম্বে দুর্গ (কাসা দা ওর্তা বা "ওর্তার বাড়ি" নামেও ডাকা হয়) মুম্বাই (আগেকার বোম্বে) শহরে নির্মিত সবচেয়ে প্রাচীন প্রতিরক্ষামূলক কাঠামোর মধ্যে একটি। বর্তমান দুর্গটি একজন পর্তুগীজ সম্ভ্রান্তব্যক্তি, গার্সিয়া দে ওর্তা কর্তৃক নির্মিত "ম্যানর হাউস" এলাকায় ব্রিটিশদের দ্বারা নির্মিত একটি কাঠামো। অর্টা ১৫৫৪ থেকে ১৫৭০ সালের মধ্যে পর্তুগালের রাজাদের কাছ থেকে বোম্বে দ্বীপকে ভাড়া দেন।
স্থানীয় নীলা কুরলা পাথর এবং দক্ষিণের কোঙ্কণ এলাকা হতে লোহিত লেটারাইট পাথর দ্বারা দুর্গটি নির্মাণ করা হয়। এই দ্বীপটি ১৬৬৫ সালে ইংরেজদের হস্তগত হয়, এবং ১৬৬৮ সালে ইস্ট ইন্ডিয়া কোম্পানি দুর্গটিকে অধিকারে নিয়ে নেয়। দীর্ঘ দশ বছরের বেশি সময় ধরে, তারা জমিদারী খাস কামড়ার আশপাশে একটি প্রতিরক্ষামূলক কাঠামো গড়ে তোলে। ১৭১৬ এবং ১৭২৩ সালের মাঝামাঝি সময়ে উন্নয়নশীল শহরটির চারিদিকে প্রাচীর দিয়ে পরিবেষ্টন করা হয়। যদিও দ্রুত নগরায়নের ফলে ১৮৬৫-তে প্রাচীরটিকে ভেঙে দেয়া হয়, যার ভগ্নাবশেষ এখনো কিছু এলাকায় বিদ্যমান।
মূল পর্তুগিজ দুর্গটির খুব কমই রেকর্ড রয়েছে এবং ঐতিহাসিকেরা জমিদারী এলাকার মূল অবস্থান একসঙ্গে করার চেষ্টা করছেন। দক্ষিণ মুম্বাইয়ের একটি নৌ স্টেশনে "আইএনএস এঙ্গরে" এলাকার মধ্যে দুটি প্রবেশদ্বার অবস্থিত। এখানে একটি সূর্যঘড়ি রয়েছে যা পর্তুগিজ যুগের বলে মনে করা হয়। এই সূর্যঘড়িতে দিনের ১২ঘন্টা চিহ্নিত করা হয় না, বরং ঐসময়কার লোকেদের কাছে নির্দিষ্ট সময়ের তাৎপর্য বলে গণ্য করা হত।
দুর্গের মধ্যকার প্রধান ভবনটি ছিল রাজ্যপালের বাসভবন, যেখানে বোম্বের প্রথম রাজ্যপাল জেরাল্ড অঙ্গিয়ার থাকার জন্য ব্যবহার করতেন। পরবর্তী দুই শতাব্দী ধরে বাসভবনটি প্রথমে পারেল এবং অতঃপর মালবার পাহাড়ে স্থানান্তরিত করে ব্যবহার করা হয়। বর্তমান ভবনটি পশ্চিমাঞ্চলীয় নৌ কম্যান্ডের ফ্ল্যাগ অফিসার প্রধান সেনাপতির ভবনে অবস্থিত।
এইচএইচএইচএইচ
এইচএইচএইচএইচ () ফরাসি লেখক লরেন্ট বিনেটের প্রথম উপন্যাস, যা ২০১০ সালে প্রকাশ করা হয়। উপন্যাসটি দ্বিতীয় বিশ্বযুদ্ধের সময় প্রাগের নাৎসি নেতা রেইনহার্ড হেইড্রিচকে হত্যার উপর ভিত্তি করে লেখা, যা অপারেশন অ্যানথ্রোপাইড নামে পরিচিত। উপন্যাসটি ২০১০ সালে প্রিক্স গনকোর্ট ডু প্রিমিয়ার রোমান পুরষ্কার লাভ করে।
উপন্যাসটি অপারেশনের ইতিহাস এবং তার চরিত্রের জীবনকে অনুসরণ করে রেইনহার্ড হেইডরিচ এবং তার হত্যাকারী জোসেফ গ্যাচিক এবং জন কুবিস সম্পর্কিত বিষয় ফুটিয়ে তোলে। কিন্তু বইটির গবেষণা ও লেখার প্রক্রিয়া সম্পর্কে লেখক এর প্রতিক্রিয়ার সাথে মিলিত হয়ে, বিষয়টির অন্যান্য সাহিত্য ও প্রচার মাধ্যমের বিষয়ে তার ভাষ্য, এবং প্রকৃত মানুষদের আচরণের প্রয়োজনীয়তা কতটুকু হতে পারে সে সম্পর্কে তার প্রতিফলনে সম্পূর্ণ নয় যতটা ঐতিহাসিক উপন্যাসে হয়।
এইচএইচএইচএইচ উপন্যাসটি ২২ টি ভাষায় অনুবাদ করা হয়েছে। স্যাম টেলর কর্তৃক ইংরেজি অনুবাদ, ২২ এপ্রিল ২০১২ সালে মার্কিন যুক্তরাষ্ট্রে ফাররা, স্ট্রাউস এবং গ্রেউক্স দ্বারা এবং যুক্তরাজ্যে ৩ মে ২০১২ তারিখে হারভিল সিকারের মাধ্যমে প্রকাশিত হয়েছে।
ক্যাড্রিক জিমিনেজ, উপন্যাসের অবলম্বনে একটি চলচ্চিত্র পরিচালনা করেন, যাতে জেসন ক্লার্ক, রোজমুন্ড পাইক, মিয়া ওয়াস্কোভস্কা, জ্যাক ও'কনেল এবং জ্যাক রিয়ানোর অভিনয় করেন।
উম্মে কুলসুম স্মৃতি
উম্মে কুলসুম স্মৃতি (জন্ম: ১ জুন ১৯৬৩) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
উম্মে কুলসুম স্মৃতি ১৯৬৩ সালের ১ জুন তৎকালীন পূর্ব পাকিস্তানের গাইবান্ধায় জন্মগ্রহণ করেন।
উম্মে কুলসুম স্মৃতি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে গাইবান্ধা-জয়পুরহাট জেলার জন্য নির্ধারিত সংরক্ষিত নারী আসন-৪ নং আসন থেকে ১ম বারের মতো এমপি নির্বাচিত হন।
খেমটা নাচ
খেমটা বা খ্যামটা নাচ উত্তর ভারতীয় বাইজি নাচের একটি হীন বিকল্প।
খেমটা নাচ একসময়ে ধনী ও জমিদারদের বৈঠক খানায় ও অন্তঃপুরে আমোদ প্রমোদের উদ্দেশ্যে যথেষ্ট প্রচলিত ছিল। তবলা, হারমোনিয়াম, সারঙ্গীর সাথে সারা রাত ধরে নাচ চলত।
খেমটা বাই বা নর্তকী গানের কলি গাওয়ার সাথে সাথে গ্রীবা সঞ্চালন, কটি চালনা, অঙ্গভঙ্গি ও ভ্রূভঙ্গি করে গানের ভাবার্থ ফুটিয়ে তুলত। হাতের রুমাল বা বসনপ্রান্ত কখনও বা ঘাগড়ার আঁচলের প্রান্ত এক হাতে উপরে তুলে নর্তকী বিভিন্ন পাদচালনার মাধ্যমে নৃত্যস্থল গোলাকারে প্রদক্ষিণ করত। দর্শকের খুশি হয়ে টাকাকড়ি রুমালে বেঁধে ছুঁড়ে দিত।
ভিড়ের চাপ এড়াতে কখনও কখনও নাটমণ্ডপের পরিবর্তে কাছের কোন জলাশয়ের ধারে সাময়িকভাবে বাঁধা মঞ্চে নাচের আসরের আয়োজন হত। দর্শকরা জলাশয়ের পাড় থেকে নাচের রসাস্বাদ করত। জলে বাঁধা মঞ্চের নাচকে বলা হত জল খেমটা।
শাকুর মজিদ
শাকুর মজিদ (জন্ম ২২ নভেম্বর, ১৯৬৫) হলেন একজন বাংলাদেশী স্থপতি, নাট্যকার, তথ্যচিত্র নির্মাতা ও চিত্রগ্রাহক। ভ্রমণকাহিনী ও জীবনী সাহিত্যে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।
শাকুর মজিদ ১৯৬৫ সালের ২২ই নভেম্বর তৎকালীন সিলেট জেলার বিয়ানীবাজার উপজেলার মাথিউরা গ্রামে জন্মগ্রহণ করেন। তার পিতা আবদুল মজিদ ও মাতা ফরিদা খাতুন। পাঁচ ভাইবোনের মধ্যে তিনি সকলের বড়। তার ২০ বছর বয়সে তার পিতা মারা যান।
শাকুর মাথিউরা প্রাথমিক বিদ্যালয়ে প্রাথমিক শিক্ষা অর্জন করেন। পরে তিনি ফৌজদারহাট ক্যাডেট কলেজ থেকে ১৯৮২ সালে মাধ্যমিক ও ১৯৮৪ সালে উচ্চ মাধ্যমিক পাশ করেন। ১৯৯৩ সালে তিনি বাংলাদেশ প্রকৌশল বিশ্ববিদ্যালয় থেকে স্থাপত্যে স্নাতক ডিগ্রি অর্জন করেন। ছাত্রজীবনে তিনি কয়েকটি সংবাদপত্রে সাংবাদিক হিসেবে কাজ করেছেন।
মাত্র ২০ বছর বয়সে সিলেট বেতারে "যে যাহা করোরে বান্দা আপনার লাগিয়া" নাটক দিয়ে নাট্যকার হিসেবে আত্মপ্রকাশ করেন। "লন্ডনী কইন্যা" টেলিভিশন নাটক দিয়ে তিনি প্রশংসিত ও আলোচিত হয়েছেন। এই নাটকের সাফল্যের পর তিনি টেলিভিশন নাটকে মনোযোগ দেন। এর কারণ হিসেবে তিনি বলেন, "টেলিভিশনের দর্শক সংখ্যা।" টেলিভিশন নাটকের পাশাপাশি তিনি মঞ্চনাটকও লিখেছেন। ১৯৯২ সালে তিনি বাংলাদেশ প্রকৌশল বিশ্ববিদ্যালয়ের স্থাপত্য বিভাগ ফটোগ্রাফিক সোসাইটির সভাপতি নির্বাচিত হন।
১৯৯৩ সালে তিনি আরও দুজন স্থপতিকে নিয়ে ট্রায়াঙ্গেল কনসাল্ট্যান্ট নামে একটি ফার্ম প্রতিষ্ঠা করেন। ফার্মটি এখনো বিদ্যমান রয়েছে। এছাড়া তিনি ট্রাই-স্পেস লিমিটেড, ব্রিটানিয়া প্রপার্টিজ লিমিটেড, ভিউ ফাইন্ডারের ব্যবস্থাপনা পরিচালক ও প্রধান নির্বাহী হিসেবে দায়িত্ব পালন করেছেন। তিনি ২০০৪ সাল থেকে আহসানউল্লাহ বিজ্ঞান ও প্রযুক্তি বিশ্ববিদ্যালয়ের খণ্ডকালীন শিক্ষক হিসেবে কর্মরত আছেন।
শাকুর মজিদ ডঃ হোসনে আরা জলির সাথে বিবাহ বন্ধনে আবদ্ধ হন ১৯৯৩ সালে। তাদের দুই পুত্র, ইশমাম ইনতিসার মজিদ ও ইবন ইবতেশাম মজিদ। তারা ঢাকায় বসবাস করেন।
চাকা লাগানো পুতুল
উত্তর চব্বিশ পরগনার হারোয়া অঞ্চলের চাকা লাগানো গাড়ি পুতুল বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে।
হাওড়াতেও এইধরণের পুতুল পাওয়া গেছে।
পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়।
হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।
আখতার জাহান
আখতার জাহান (জন্ম: ১ জুলাই ১৯৫২) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
আখতার জাহান ১৯৫২ সালের ১ জুলাই তৎকালীন পূর্ব পাকিস্তানের রাজশাহীতে জন্মগ্রহণ করেন।
আখতার জাহান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজশাহী জেলার জন্য নির্ধারিত সংরক্ষিত নারী আসন-৫ নং আসন থেকে ১ম বারের মতো এমপি নির্বাচিত হন।
কামরুল হাসান ভূঁইয়া
কামরুল হাসান ভূঁইয়া (জুলাই ২৪, ১৯৫২ – আগস্ট ০৬, ২০১৮) বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন। মুক্তিযুদ্ধ সাহিত্যে অবদানের জন্য তিনি ২০১৮ সালে বাংলা একাডেমি পুরস্কার লাভ করেন।
কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে।
১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি।
১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন।
তাঁর প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো:
কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন।
বাইশারী ইউনিয়ন, নাইক্ষ্যংছড়ি
বাইশারী বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
বাইশারী ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।
২০১১ সালের পরিসংখ্যান অনুযায়ী বাইশারী ইউনিয়নের লোকসংখ্যা ১২,০৩৯ জন। এর মধ্যে পুরুষ ৬,২৩৩ জন এবং মহিলা ৫,৮০৬ জন।
নাইক্ষ্যংছড়ি উপজেলার সর্ব-উত্তরে বাইশারী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে দোছড়ি ইউনিয়ন, আলীকদম উপজেলার নয়াপাড়া ইউনিয়ন ও লামা উপজেলার ফাঁসিয়াখালী ইউনিয়ন; উত্তরে লামা উপজেলার ফাঁসিয়াখালী ইউনিয়ন; পশ্চিমে কক্সবাজার জেলার চকরিয়া উপজেলার খুটাখালী ইউনিয়ন, রামু উপজেলার ঈদগড় ইউনিয়ন ও গর্জনিয়া ইউনিয়ন এবং দক্ষিণে দোছড়ি ইউনিয়ন অবস্থিত।
বাইশারী ইউনিয়ন নাইক্ষ্যংছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
বাইশারী ইউনিয়নের স্বাক্ষরতার হার ৩৯.১৫%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
বাইশারী ইউনিয়নে যোগাযোগের প্রধান সড়ক হল নাইক্ষ্যংছড়ি-বাইশারী সড়ক। প্রধান যোগাযোগ মাধ্যম সিএনজি চালিত অটোরিক্সা।
বাইশারী ইউনিয়নের প্রধান হাট-বাজার হল বাইশারী বাজার।
অরুণাভ সরকার
অরুণাভ সরকার (২৯শে মে, ১৯৪১ - ১৮ই ডিসেম্বর, ২০১৪) ছিলেন একজন বাংলাদেশী কবি, কলাম লেখক, সাহিত্য সম্পাদক ও মুক্তিযোদ্ধা। কবিতায় অবদানের জন্য তিনি ২০০৯ সালে বাংলা একাডেমি সাহিত্য পুরস্কার লাভ করেন।
সরকার ১৯৪১ সালের ২৯শে মে তৎকালীন ব্রিটিশ ভারতে বেঙ্গল প্রেসিডেন্সির টাঙ্গাইল জেলার মির্জাপুরে জন্মগ্রহণ করেন। তার কর্মজীবন শুরু হয় দৈনিক সংবাদ-এ সাংবাদিক হিসেবে যোগদানের মাধ্যমে। পরবর্তীতে তিনি দৈনিক যুগান্তর, ইত্তেফাক, ডেইলি মর্নিং সান, গণবাংলা, নিউ নেশন, দৈনিক জনপদ, নিউজ টুডে, দি ইন্ডিপেন্ডেন্টসহ বিভিন্ন সংবাদপত্রে সাংবাদিক ও কলাম লেখক হিসেবে কাজ করেছেন।
সরকার রচিত প্রথম কাব্যগ্রন্থ হল "নগরে বাউল"। এটি ১৯৭৬ সালে প্রকাশিত হয়। তার দ্বিতীয় কাব্যগ্রন্থ "কেউ কিছুই জানে না" প্রকাশিত হয় ১৯৮০ সালে। দীর্ঘ বিরতির পর ২০০৬ সালে তার তৃতীয় কাব্যগ্রন্থ "নারীরা ফেরে না" প্রকাশিত হয়। তিনি "খোকনের অভিযান", "গল্প থেকে গল্প", "ইলশেগুঁড়ি", "ভালুকার মৌমাছি", "ভালুকার দুই বন্ধু" নামে পাঁচটি শিশুতোষ গ্রন্থ রচনা করেন। এছাড়া তিনি ১৯৬৯ থেকে ১৯৮৫ সালে কাব্য সাময়িকী "ঈশিকা" সম্পাদনা করতেন।
অরুণাভ সরকার আজিজা সরকারের সাথে বিবাহ বন্ধনে আবদ্ধ হন। তাদের দুই সন্তান - পুত্র শুগত সরকার এবং কন্যা মিথিলা সরকার। অরুণাভ সরকার ২০১৪ সালের ১৮ই ডিসেম্বর মৃত্যুবরণ করেন। তার ইচ্ছানুসারে তার মৃতদেহ ঢাকা মেডিকেল কলেজে দান করা হয়।
ঘুমধুম ইউনিয়ন
ঘুমধুম বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
ঘুমধুম ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।
২০১১ সালের পরিসংখ্যান অনুযায়ী ঘুমধুম ইউনিয়নের লোকসংখ্যা ১৩,১৪২ জন। এর মধ্যে পুরুষ ৬,৮২১ জন এবং মহিলা ৬,৩২১ জন।
নাইক্ষ্যংছড়ি উপজেলার সর্ব-দক্ষিণে ঘুমধুম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের উত্তরে নাইক্ষ্যংছড়ি সদর ইউনিয়ন ও সোনাইছড়ি ইউনিয়ন; পশ্চিমে কক্সবাজার জেলার রামু উপজেলার খুনিয়াপালং ইউনিয়ন, উখিয়া উপজেলার হলদিয়াপালং ইউনিয়ন, রত্নাপালং ইউনিয়ন, রাজাপালং ইউনিয়ন ও পালংখালী ইউনিয়ন এবং দক্ষিণে ও পূর্বে মায়ানমারের রাখাইন প্রদেশ অবস্থিত।
ঘুমধুম ইউনিয়ন নাইক্ষ্যংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
ঘুমধুম ইউনিয়নের স্বাক্ষরতার হার ২৮.৩১%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।
ঘুমধুম ইউনিয়নে যোগাযোগের প্রধান সড়ক হল নাইক্ষ্যংছড়ি-ঘুমধুম সড়ক। প্রধান যোগাযোগ মাধ্যম সিএনজি চালিত অটোরিক্সা।
ঘুমধুম ইউনিয়নের প্রধান হাট-বাজার হল তুমব্রু বাজার।
দোছড়ি ইউনিয়ন
দোছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
দোছড়ি ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি নাইক্ষ্যংছড়ি উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী দোছড়ি ইউনিয়নের লোকসংখ্যা ৫,৮৬৭ জন। এর মধ্যে পুরুষ ৩,০৮১ জন এবং মহিলা ২,৭৮৬ জন।
নাইক্ষ্যংছড়ি উপজেলার মধ্য-পূর্বাংশ জুড়ে দোছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৩ কিলোমিটার। এ ইউনিয়নের পূর্বে আলীকদম উপজেলার কুরুকপাতা ইউনিয়ন, উত্তর-পূর্বে আলীকদম উপজেলার নয়াপাড়া ইউনিয়ন, উত্তর-পশ্চিমে বাইশারী ইউনিয়ন, দক্ষিণ-পশ্চিমে কক্সবাজার জেলার রামু উপজেলার গর্জনিয়া ইউনিয়ন, পশ্চিমে কক্সবাজার জেলার রামু উপজেলার কচ্ছপিয়া ইউনিয়ন, দক্ষিণে নাইক্ষ্যংছড়ি সদর ইউনিয়ন ও মায়ানমারের রাখাইন প্রদেশ এবং দক্ষিণ-পূর্বে মায়ানমারের রাখাইন প্রদেশ অবস্থিত।
দোছড়ি ইউনিয়ন নাইক্ষ্যংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
দোছড়ি ইউনিয়নের স্বাক্ষরতার হার ২০.৭৪%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
দোছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-দোছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
দোছড়ি ইউনিয়নের প্রধান হাট-বাজার হল দোছড়ি বাজার।
সোনাইছড়ি ইউনিয়ন, নাইক্ষ্যংছড়ি
সোনাইছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
সোনাইছড়ি ইউনিয়নের আয়তন ৪২৬০ একর (১৭.২৪ বর্গ কিলোমিটার)। এটি নাইক্ষ্যংছড়ি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী সোনাইছড়ি ইউনিয়নের লোকসংখ্যা প্রায় ৫ হাজার। এর মধ্যে পুরুষ প্রায় আড়াই হাজার এবং মহিলা প্রায় আড়াই হাজার।
নাইক্ষ্যংছড়ি উপজেলার দক্ষিণাংশে সোনাইছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের দক্ষিণে ঘুমধুম ইউনিয়ন, পূর্বে নাইক্ষ্যংছড়ি সদর ইউনিয়ন এবং উত্তরে ও পশ্চিমে কক্সবাজার জেলার রামু উপজেলার কাউয়ারখোপ ইউনিয়ন অবস্থিত।
সোনাইছড়ি ইউনিয়ন নাইক্ষ্যংছড়ি উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
সোনাইছড়ি ইউনিয়নের স্বাক্ষরতার হার ৩৪.২৬%। এ ইউনিয়নে ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।
সোনাইছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-সোনাইছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
সোনাইছড়ি ইউনিয়নের প্রধান হাট-বাজার হল চাকঢালা বাজার।
সোনাইছড়ি ইউনিয়ন
সোনাইছড়ি ইউনিয়ন নামে বাংলাদেশের বান্দরবান
ও চট্টগ্রাম জেলায় আলাদা আলাদা দুইটি ইউনিয়ন রয়েছে।
সোনাইছড়ি ইউনিয়ন দ্বারা বুঝানো যেতে পারে:
জ্যাক ডুবোশেত
জ্যাক ডুবোশেত (জুন ১৯৪২) একজন অবসর প্রাপ্ত সুইস জৈবপদার্থবিদ। তিনি ইউরোপীয় আণবিক জীববিদ্যা ল্যাবরেটরি,জার্মানীর প্রাক্তন গবেষক হিসেবে কর্মরত ছিলেন। এছাড়াও তিনি লুজান ইউনিভার্সিটি, সুইজার্ল্যান্ড এ একজন সফল গবেষক হিসেবেও কাজ করেন।
তিনি ২০১৭ সালে, জোয়াকিম ফ্রাঙ্ক এবং রিচার্ড হেন্ডারসন এর সাথে যৌথ ভাবে  ক্রায়ো ইলেক্ট্রন মাইক্রোস্কোপি যন্ত্রের উদ্ভাবনের জন্য তিনি রসায়ন বিজ্ঞানে নোবেল পুরষ্কার অর্জন করেন যা জীবজ অণুর হাই রেজোল্যুশন পর্যবেক্ষণ সম্ভব হয়।
ডুবোশেত ১৯৬২ সালে লুজান ইউনিভার্সিটি, সুইজারল্যান্ড এ পদার্থ বিজ্ঞান পড়ালেখা করেন এবং ১৯৬৭ সালে পদার্থ বিজ্ঞানে স্নাতক ডিগ্রি অর্জন করেন।  তিনি জেনেভা ইউনিভার্সিটি থেকে আণবিক জীববিজ্ঞানে সার্টিফিকেট অর্জন করেন এবং ইলেকট্রনিক মাইক্রোস্কোপের সাহায্যেডিএনএ নিয়ে গবেষণা শুরু করেন। ১৯৭৩ সালে তিনি জেনভা ইউনিভার্সিটি এবং বেসেল ইউনিভার্সিটি থেকে জীবপদার্থ বিজ্ঞানে থিসিস সম্পন্ন করেন।
জ্যাক ডুবোশেত বিবাহিত এবং তাদের দুইটি সন্তান. তিনি ডিসলেক্সিয়া রোগে আক্রান্ত, যার কারণে তিনি স্বাভাবিক ভাবে পড়তে অসুবিধা হয় তাঁর।  
তিনি বর্তমানে সুইজারল্যান্ডের রাজনৈতিক দলের সাথে যুক্ত আছেন। এছাড়াও তিনি বিভিন্ন সামাজিক কর্মকান্ডের সাথেও যুক্ত রয়েছেন।
গণপতি চক্রবর্তী
গণপতি চক্রবর্তী () (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তাঁর চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাঁকে বাংলার আধুনিক জাদুবিদ্যার পথকৃৎ বলে গণ্য করা হয়। তিনি পি সি সরকার এবং কে লালের পরামর্শদাতা ছিলেন।
গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তাঁর ছেলেবেলায় তিনি লেখাপড়ায় উৎসাহী ছিলেন না। তিনি বরং গান-বাজনায় বেশি উৎসাহী ছিলেন। সতেরো আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।
গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তাঁর প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান।
১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তাঁর তাসের খেলা এবং তাঁর অদৃশ্য হওয়ার খেলা সফলতা লাভ করে। এরপর তাঁর খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল।
তাঁর "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়।
খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাঁকে "দুর্বাসা মুনি" আখ্যা দিয়েছিল।
তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে।
শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান।
তাঁর রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল।
অকৃতদার গণপতির অনেক গোপন দান ছিল। তিনি তাঁর সম্পত্তি শ্রী ভূপেন্দ্রনাথ রায় চৌধুরীকে দান করেন।
জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয়
জাতির জনক বঙ্গবন্ধু শেখ মুজিবুর রহমান সরকারি মহাবিদ্যালয় ২০১৩ সালে বঙ্গবন্ধু শেখ মুজিবুর রহমানের নামে প্রতিষ্ঠিত একটি কলেজ। এটি উত্তরার আশকোনা হজ্জ্বক্যাম্প সংলগ্ন দক্ষিণখান সড়কে অবস্থিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে। কলেজটির ৬ তলা ভবন রয়েছে। এর সামনে একটি খেলার মাঠ রয়েছে।
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ "বিজ্ঞান বিভাগ", "ব্যবসায় শিক্ষা বিভাগ" ও "মানবিক বিভাগ"।
৫৫ জনের বেশী শিক্ষক বর্তমানে এ কলেজে শিক্ষা দান করেন।
প্রায় ১৮০০ জন শিক্ষার্থী (বালক ও বালিকাসহ) এখানে অধ্যয়ন করে। প্রতি বিভাগে ৩০০ জন করে ২ শ্রেণিতে; বালক ও বালিকা একসাথে ক্লাস।
ছেলে
সাদা টি-শার্ট ও পকেটে মনোগ্রাম সম্বলিত। কাঁধে শোল্ডার বোর্ড। ছাই রঙের প্যান্ট। সাদা জুতা।
মেয়ে
সাদা টি-শার্ট এর সাথে ছাই রঙের গাউন। ডান হাতের উপরে মনোগ্রাম। কাঁধে শোল্ডার বোর্ড। সাদা জুতা।
বিজ্ঞান বিভাগের শিক্ষার্থীদের জন্য লাল রঙের, মানবিক বিভাগের শিক্ষার্থীদের জন্য খয়েরী রঙের এবং ব্যাবসায় বিভাগের শিক্ষার্থীদের জন্য সবুজ রঙের শোল্ডার বোর্ড।
কলেজটি বিভিন্ন উৎসব পালন করে। বিজয় দিবস, মাতৃভাষা দিবস, স্বাধীনতা দিবস পালন করা হয়। বিভিন্ন বিষয়ে আলোচনা সভারও আয়োজন করা হয়। এছাড়াও অনেক রকমের রচনা লিখন ও সাধারণ জ্ঞান প্রতিযোগিতা অনুষ্ঠিত হয়। বার্ষিক সাংস্কৃতিক অনুষ্ঠান পরিবেশন করা হয়।
সকাল ৯:০০ টা থেকে দুপুর ২:৩০ পর্যন্ত ক্লাস চলে। প্রতি শুক্রবার সকল কার্যক্রম বন্ধ।
কলেজের নিজস্ব বিজ্ঞান ক্লাব আছে। যার নাম "হিগস-বোসন বিজ্ঞান ক্লাব"।
কলেজটি শুরু থেকেই (২০১৩) মোটামুটি ভালো ফলাফল দেখিয়ে আসছে। বর্তমানে জিপিএ ফাইভ প্রাপ্ত শিক্ষার্থীদের অগ্রগণ্য হিসেবে ভর্তি করানো হয়।
সাইপ্রাসের জরুরি অবস্থা
সাইপ্রাসের জরুরি অবস্থা ১৯৫৫ সালের পহেলা এপ্রিলে ঘোষণা করা হয় এবং তা ১৯৫৯ পর্যন্ত বলবৎ থাকে। এটি ব্রিটিশ সাইপ্রাসে সংগঠিত হওয়া একটি সামরিক অভিযানের সহগামী ব্যবস্থা। এ অভিযানের লক্ষ্য ছিল যা মূলত গ্রীক সাইপ্রীয় সংগ্রামী দল, সাইপ্রীয় যোদ্ধাদের জাতীয় সংগঠন (ইওকা) কর্তৃক, সাইপ্রাস থেকে ব্রিটিশদের বিতাড়িত করে গ্রীসের সাথে সংযুক্তির জন্য একটি বিদ্রোহী আন্দোলন ছিল। ব্রিটিশ এবং ইওকা উভয়েই গ্রীসের সাথে অন্তর্ভুক্ত হতে তুর্কি সাইপ্রীয় দল, তুর্কি প্রতিরোধ সংগঠনের (টিএমটি) সাথে বিরোধিতা করে। ১৯৬০ সালে এটা সাইপ্রাসকে স্বাধীনতা এনে দিতে ভূমিকা রাখে।
১৯৫৪ সালে ব্রিটেন তার সুয়েজ সামরিক প্রধানকার্যালয়কে (প্রধান সেনাপতির কার্যালয়, মধ্য প্রাচ্য) সাইপ্রাসে নিয়ে যাওয়ার কথা ঘোষণা করে। এই বিদ্রোহ ১লা এপ্রিল ১৯৫৫ সালে শুরু হয়। পরপর কিছু সহিংসতা ঘটার পর, গভর্নর জেনারেল স্যার জন হার্ডিং ঐ বছরের ২৬ নভেম্বর দেশটিতে জরুরি অবস্থা ঘোষণা করেন।
ইওকার কার্যকরী বুদ্ধিমত্তায় সংখ্যাধিক্য গ্রীক সাইপ্রীয় জনগণ সহায়তা করা এবং/বা তাদের ভয় পাওয়ার জন্য ব্রিটিশরা চরম অসুবিধার সম্মুখীন হয়। সুয়েজ সংকট এবং মালয়ান জরুরি অবস্থার ফলে তারা মানবসম্পদের অচলাবস্থার দ্বারাও ক্ষতির সম্মুখীন হয়। ১৯৫০-এর দশকের শেষ দিকে ব্রিটিশরা অধিক সাফল্য পায়। আক্রোটিরি ও ধেকেলিয়ায় দুটি সার্বভৌম এলাকার নিয়ন্ত্রণ ধরে রেখে ১৯৬০ সালে ব্রিটেনের সাথে সাইপ্রাস একটি স্বাধীন প্রজাতন্ত্রে পরিণত হয়।
দিনাজপুর পৌরসভা
দিনাজপুর পৌরসভা রংপুর বিভাগের দিনাজপুর জেলার অন্তর্গত দিনাজপুর সদর উপজেলার অধীন একটি পৌরসভা যা বাংলাদেশ ও উত্তরবঙ্গের সবচেয়ে পুরাতন পৌরসভা হিসেবে বিবেচিত। ১৮৬৯ সালে দিনাজপুর পৌরসভা গঠিত হয়। এটি একটি প্রথম শ্রেণির পৌরসভা।
১৮৬৯ খ্রিঃ প্রায় ৪ বর্গমাইল এলাকা নিয়ে দিনাজপুর পৌরসভা প্রতিষ্ঠিতহয় এবং পদাধিকার বলে এর প্রথম চেয়ারম্যান ছিলেন তত্কালীন জেলা ম্যাজিষ্ট্রেট মিঃপ্যাটারসন ৷তখন জনসংখ্যা ছিল আনুমানিক ১০/১২হাজার৷ ১৮৭২ সালে প্রথম সরকারীভাবে আদমশুমারীতে জনসংখ্যা ১৩৭৮২জন গণনা করা হয়৷ ১৮৯৮ সালে সরকারী নিয়ন্ত্রণমুক্ত পৌরসভার সাধারণ নির্বাচন অনুষ্ঠিত হয়৷ করদাতাদের ভোটাধিকারের ভিত্তিতে দিনাজপুরের তত্কালিন মহারাজা গিরিজানাথরায় পৌরসভার প্রথম চেয়ারম্যান নির্বাচিত হন৷ প্রাথমিক পর্যায়ে বাংলাস্কুলের একটি পৌরসভার দাপ্তরিক কার্যক্রম পরিচালিত হলেও ১৯০৩ সালে বর্তমান পৌরভবনটি নির্মিত হয়৷ বর্তমানে দিনাজপুর পৌরসভা ১২টি ওয়ার্ড সন্বনয়ে একটি প্রথম শ্রেনীর পৌরসভা, যারআয়তন ২৪.৫০ বর্গকিলোমিটার, লোকসংখ্যা ১,৫৭,৩৪৩ জন, ভোটারসংখ্যা ৯৯৮৬৬ জন৷ ০.৭৬ একর জমির উপর গঠিত অতিপুরাতন তিনটি ভবনে পৌরসভার কার্যক্রম পরিচালিত হচ্ছে- এর পূর্বে ঐতিহ্যবাহী জিলা স্কুল, পশ্চিমে রেলষ্টেশন, উত্তরে জেলা সদর হাসপাতাল, দক্ষিণে জেলা প্রশাসক কার্যালয় ও বিচারীক ভবন সমূহ অবস্থিত৷ দিনাজপুর পৌরসভায় বিনোদনের জন্যএকটি শিশুপার্ক আছে৷ এখানে একটি বাস টার্মিনাল, একটি ট্রাক টার্মিনাল, একটি খেয়াঘাট ও চারটি হাট-বাজার আছে৷ 
উত্তরে - ইউনিয়ন
দক্ষিণে - ইউনিয়ন
পূর্বে - ইউনিয়ন
পশ্চিমে - পূর্ণভবা নদী
তিলোত্তমা মজুমদার
তিলোত্তমা মজুমদার (জন্ম: ১১ জানুয়ারি ১৯৬৬) একজন বাঙালি ঔপন্যাসিক, ছোটগল্পকার, কবি, গীতিকার এবং প্রবন্ধকার। তিনি বাংলা ভাষাতে সাহিত্যচর্চা করেন।
তিলোত্তমা মজুমদারের জন্ম হয় উত্তরবঙ্গে। তাঁর ছোটবেলা কাটে পশ্চিমবঙ্গের আলিপুরদুয়ার জেলার অন্তর্গত কালচিনির চা বাগানে। তিনি কালচিনি চা-বাগানে ইউনিয়ন একাডেমি স্কুলে পড়াশোনা করেন। ১৯৮৫ তে স্নাতক স্তরে পড়তে আসেন কলকাতার স্কটিশ চার্চ কলেজে।
১৯৯৩ সাল থেকে তিনি লেখালেখি শুরু করেন। তাঁর প্রথম লেখা ছাপা হয় কালচিনির উন্মেষ পত্রিকায়। তাঁর প্রথম উপন্যাস "ঋ" যা প্রকাশিত হয়েছিল "একালের রক্তকরবী" পত্রিকার পূজাসংখ্যায়।
তিনি "বসুধারা" উপন্যাসের জন্য আনন্দ পুরস্কার লাভ করেন। এছাড়াও তিনি পেয়েছেন "শৈলজানন্দ স্মৃতি পুরস্কার" ও "শরৎ স্মৃতি পুরস্কার"।
চণ্ডীচরণ সেন
চণ্ডীচরণ সেন (জন্ম: জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।
চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তাঁর পিতা নিমচাঁদ সেন ও মাতা গৌরী দেবী।
তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।
ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।
তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।
তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।
বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তাঁর প্রথম প্রসিদ্ধি।
এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তাঁর উল্লেখযোগ্য উপন্যাস। স্বদেশপ্রেম ছিল তাঁর সাহিত্যের প্রধান বিষয়।
দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।
চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।
তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।
বিখ্যাত কবি কামিনী রায় ছিলেন তাঁর জ্যোষ্ঠা কন্যা।
অ্যাবিডস
অ্যাবিডস ভারতের হায়দ্রাবাদ মহানগরীর একটি প্রধান বাণিজ্যিক কেন্দ্র। হায়দ্রাবাদের প্রাচীনতম এবং সবচেয়ে বিখ্যাত ব্যবসায়িক এলাকা হিসেবে এটি পরিচিত। রাজ্য সরকারের টিএসএফসি ভবনটি তথা প্রেসিডেন্ট প্লাজা এখানে অবস্থিত। অন্যান্য বেশিরভাগ বাজার এলাকার অসদৃশ, অ্যাবিডসে কোনো বিশেষ পণ্য বা বস্তু মাত্র-ই কিনতে পাওয়া যায় এমন না। অ্যাবিডস এর জনপ্রিয়তার একটি মূল কারণ বিভিন্ন ধরণের প্রোডাক্ট এখানে লভ্য। নামপল্লী রেলওয়ে স্টেশনের কাছাকাছি অবস্থিত হওয়ার দরুন এই অঞ্চলের গুরুত্ব আরো বৃদ্ধি পেয়েছে।
এই এলাকাতে হায়দ্রাবাদ রাজ্যের ষষ্ঠ নিজামের আর্মেনিয় খানসামা অ্যালবার্ট অ্যাবিডের একটি দোকান ছিল যার ভিত্তিতে এই এলাকাটি অ্যাবিড শপ হিসাবে পরিচিতি লাভ করে।
বর্তমানকালে, সমগ্র এলাকাটি নগরীর প্রধান শপিং কেন্দ্রগুলির মধ্যে অন্যতম এবং প্রধান রাস্তাটি "অ্যাবিডস রোড" নামে পরিচিত। সাধারণ ডাক ঘর বা জিপিও-র সদর দফতর এই এলাকায় অবস্থিত। এলাকার প্রধান ব্যবসাগুলি হলো এলাকায় কাপড়ের ব্যবসার জন্য নির্মিত হওয়া হোটেল ও দোকানপাট, পোশাক, গহণা, পাদুকা, ও বিদ্যুতিন-সংক্রান্ত পণ্য। শহরের বৃহত্তম টেলিকমিউনিকেশন প্রদানকারী, বিএসএনএল এর সদর দপ্তর এখানে অবস্থিত। অ্যাবিড অঞ্চলে জিপিও এর সংলগ্নে জিএইচএমসি-র কার্যালয় ও অবস্থিত।
মোবাইল ও সবরকমের ইলেক্ট্রনিক্সের জন্য ব্যস্তবাগীশ ধূসর বাজার, বিখ্যাত "জগদীশ মার্কেট" অ্যাবিডসেই অবস্থিত।
অ্যাবিডস একটি বৃহৎ ও গুরুত্বপূর্ণ ব্যবসা কেন্দ্র যেখানে হায়দ্রাবাদকে পরিবেশন করে এমন ব্যবসাগুলিতে আগ্রহী সমস্ত পর্যটকদের জন্য রয়েছে বহুসংখ্যায় থাকার ব্যবস্থা।
অ্যাবিডস অঞ্চলে, বিশেষত নামপল্লী এবং অ্যাবিডস রোডে কিছু বিখ্যাত মন্দির অবস্থিত, যেমন হনুমাণ মন্দির এবং ইস্ককন, হায়দ্রাবাদ যে দুটিই ঐতিহ্যবাহী স্থান বলে মনে করা হয়।
উপনিবেশবাদ ও মিশনারি কর্মের মাধ্যমে, অনেক ইংরেজী মাধ্যম বিদ্যালয় অ্যাবিডসে প্রতিষ্ঠিত হয়।
অ্যাবিড রোড হায়দ্রাবাদের একটি গুরুত্বপূর্ণ সড়ক, যেটি পুরনো হায়দ্রাবাদ কে নতুন অংশগুলির সাথে সংযোগ করে তথা হায়দ্রাবাদের টুইন সিটি, সিকান্দরাবাদকে ট্যাঙ্ক বান্ড রোডের মাধ্যমে জোড়ে। অ্যাবিডস, টিএসআরটিসি-র বাসগুলি দ্বারা ঘটকেসর, কোটি, নাম্পল্লি, দিলসুখনগর এবং শহরের অন্যান্য প্রান্তগুলির সাথে ভালোভাবে সংযুক্ত।
নিকটতম এমএমটিস স্টেশন, নামপল্লী ট্রেন স্টেশন অ্যাবিডস হইতে এক কিলোমিটার দুরত্বে অবস্থিত। অটোরিকশা এবং ট্যাক্সির মতো অন্যান্য পাবলিক যানবাহন প্রচুর পরিমাণে পাওয়া যায়, যেহেতু তারা এই এলাকা এবং শহরের অন্যান্য এলাকার মধ্যে নিরন্তর চলাচল করতে থাকে।
মাহবুবুল হক
মাহবুবুল হক (জন্ম ৩ নভেম্বর, ১৯৪৮) হলেন একজন গবেষক, ভাষাবিজ্ঞানী ও অধ্যাপক। প্রবন্ধে অবদানের জন্য তিনি ২০১৮ সালে বাংলা একাডেমি সাহিত্য পুরস্কার লাভ করেন।
মাহবুবুল হক ১৯৪৮ সালের ৩ নভেম্বর জন্মগ্রহণ করেন। তাঁর জন্মস্থান ফরিদপুর জেলার মধুখালিতে। তবে শৈশব থেকে বেড়ে ওঠেছেন চট্টগ্রামে। চট্টগ্রাম বিশ্ববিদ্যালয় থেকে ১৯৬৯ সালে বাংলা ভাষা ও সাহিত্যে স্নাতক (সম্মান) এবং ১৯৭০ সালে একই বিষয়ে স্নাতকোত্তর ডিগ্রি অর্জন করেন। ১৯৯৭ সালে পিএইচডি ডিগ্রি অর্জন করেছেন একই বিশ্ববিদ্যালয় থেকে।
শিক্ষক হিসেবে কর্মজীবন শুরু করেন মাহবুবুল হক। বিভিন্ন সময়ে শিক্ষকতা করেছেন চট্টগ্রামের রাঙ্গুনীয়া কলেজ ও চট্টগ্রাম বিশ্ববিদ্যালয় কলেজ। পরবর্তীতে চট্টগ্রাম বিশ্ববিদ্যালয়ে যোগদান করেন বাংলা বিভাগে প্রভাষক হিসেবে। বর্তমানে তিনি অধ্যাপক পদে অবসর ছুটিতে আছেন। শিক্ষকতার পাশাপাশি প্রায়োগিক বাংলা ও ফোকলোর চর্চা, গবেষণা, সম্পাদনা, অনুবাদ ও পাঠ্যবই রচনা করে পরিচিতি লাভ রয়েছে ড. মাহবুবুল হকের। বাংলাদেশ এশিয়াটিক সোসাইটি, বাংলা একাডেমি, জাতীয় শিক্ষাক্রম ও পাঠ্যপুস্তক বোর্ডসহ বিশেষজ্ঞ হিসেবে নানা প্রতিষ্ঠানের সঙ্গে কাজ করেছেন। প্রাথমিক, মাধ্যমিক ও উচ্চ মাধ্যমিক পর্যায়ের বেশ কয়েকটি বাংলা পাঠ্য বইয়েরও রচয়িতাও তিনি। আহ্বায়ক হিসেবে নতুন শিক্ষানীতি অনুযায়ী ২০১২ ও ২০১৩ শিক্ষাবর্ষের বাংলা শিক্ষাক্রম ও বাংলা পাঠ্যবই প্রণয়নে দায়িত্ব পালন করেছেন। প্রমিত বাংলা বানানের নিয়ম প্রণয়নে সক্রিয় ভূমিকা রয়েছে তাঁর।
বাংলাদেশ, ভারত ও সাবেক সোভিয়েত ইউনিয়ন থেকে তাঁর চল্লিশটির বেশি বই প্রকাশিত হয়েছে। তাঁর উল্লেখযোগ্য বইয়ের মধ্যে রয়েছে: